ΨΗΦΙΣΜΑ  ΤΟΥ  ΕΥΡΩΠΑΪΚΟΥ  ΚΟΙΝΟΒΟΥΛΙΟΥ  
της 10 ης Μαΐου  2012  
το οποίο  περιέχει  τις παρατηρήσεις  που αποτελούν  αναπόσπαστο  μέρος  της απόφασης  σχετικά  με την 
απαλλαγή  για την εκτέλεση  του προϋπολογισμού  της κοινής  επιχείρησης  ARTEMIS για το οικονομικό  
έτος  2010  
ΤΟ ΕΥΡΩΠΑΪΚΟ  ΚΟΙΝΟΒΟΥΛΙΟ , 
— έχοντας  υπόψη  τους  τελικούς  ετήσιους  λογαριασμούς  της κοινής  επιχείρησης  ARTEMIS για το οικονομικό  
έτος  2010,  
— έχοντας  υπόψη  την έκθεση  του Ελεγκτικού  Συνεδρίου  για τους  ετήσιους  λογαριασμούς  της κοινής  επιχείρησης  
ARTEMIS για το οικονομικό  έτος  2010, συνοδευόμενη  από τις απαντήσεις  της κοινής  επιχείρησης  ( 1 ), 
— έχοντας  υπόψη  τη σύσταση  του Συμβουλίου  της 21 ης Φεβρουαρίου  2012 (06086/2012 — C7- 
0050/2012),  
— έχοντας  υπόψη  το άρθρο  319 της Συνθήκης  για τη λειτουργία  της Ευρωπαϊκής  Ένωσης , 
— έχοντας  υπόψη  τον κανονισμό  (ΕΚ, Ευρατόμ ) αριθ . 1605/2002 του Συμβουλίου , της 25 ης Ιουνίου  2002, για 
τη θέσπιση  του δημοσιονομικού  κανονισμού  που εφαρμόζεται  στον  γενικό  προϋπολογισμό  των Ευρωπαϊκών  
Κοινοτήτων  ( 2 ), και ιδίως  το άρθρο  185,  
— έχοντας  υπόψη  τον κανονισμό  (ΕΚ) αριθ . 74/2008 του Συμβουλίου  της 20 ής Δεκεμβρίου  2007 σχετικά  με τη 
σύσταση  της « κοινής  επιχείρησης  ARTEMIS» για την υλοποίηση  κοινών  τεχνολογικών  πρωτοβουλιών  στα 
ενσωματωμένα  συστήματα  υπολογιστών  ( 3 ), και ιδίως  το άρθρο  11 παράγραφος  4, 
— έχοντας  υπόψη  τον κανονισμό  (ΕΚ, Ευρατόμ ) αριθ . 2343/2002 της Επιτροπής , της 19 ης Νοεμβρίου  2002, 
για τη θέσπιση  του δημοσιονομικού  κανονισμού  πλαισίου  για τους  κοινοτικούς  οργανισμούς  του άρθρου  185 
του κανονισμού  ( ΕΚ, Ευρατόμ ) αριθ . 1605/2002, ο οποίος  θεσπίζει  τον δημοσιονομικό  κανονισμό  που 
εφαρμόζεται  στον  γενικό  προϋπολογισμό  των Ευρωπαϊκών  Κοινοτήτων  ( 4 ), και ιδίως  το άρθρο  94,  
— έχοντας  υπόψη  το άρθρο  77 και το παράρτημα  VI του Κανονισμού  του, 
— έχοντας  υπόψη  την έκθεση  της Επιτροπής  Ελέγχου  του Προϋπολογισμού  (A7-0109/2012),  
A. λαμβάνοντας  υπόψη  ότι η κοινή  επιχείρηση  ARTEMIS συστάθηκε  τον Δεκέμβριο  του 2007 με διάρκεια  δέκα  
ετών , με σκοπό  να καθορίσει  και να υλοποιήσει  «θεματολόγιο  έρευνας » για την ανάπτυξη  βασικών  τεχνολογιών  
για ενσωματωμένα  συστήματα  υπολογιστών  σε διάφορα  πεδία  εφαρμογής , ώστε  να ενισχυθεί  η ευρωπαϊκή  
ανταγωνιστικότητα  και βιωσιμότητα  και να καταστεί  δυνατή  η εμφάνιση  νέων  αγορών  και κοινωνικών  εφαρ­  
μογών , 
B. λαμβάνοντας  υπόψη  ότι η κοινή  επιχείρηση  άρχισε  να λειτουργεί  αυτόνομα  τον Οκτώβριο  του 2009,  
Γ. λαμβάνοντας  υπόψη  ότι το Ελεγκτικό  Συνέδριο  επισημαίνει  πως έλαβε  εύλογη  διαβεβαίωση  ότι οι ετήσιοι  
λογαριασμοί  για το οικονομικό  έτος  2010 είναι  αξιόπιστοι  και οι υποκείμενες  πράξεις  νόμιμες  και κανονικές , 
Δ. λαμβάνοντας  υπόψη  ότι η μέγιστη  συνεισφορά  της Ένωσης  προς  την κοινή  επιχείρηση , για τα δέκα  έτη, 
ανέρχεται  σε 420 000 000 EUR και θα καταβληθεί  από τον προϋπολογισμό  του έβδομου  προγράμματος - 
πλαισίου  για την έρευνα , 
E. λαμβάνοντας  υπόψη  ότι ο προϋπολογισμός  της κοινής  επιχείρησης  για το οικονομικό  έτος  2010 ανήλθε  σε 
38 500 000 EUR,EL 17.10.2012 Επίσημη  Εφημερίδα  της Ευρωπαϊκής  Ένωσης  L 286/307  
( 1 ) ΕΕ C 368 της 16.12.2011, σ. 1. 
( 2 ) ΕΕ L 248 της 16.9.2002, σ. 1. 
( 3 ) ΕΕ L 30 της 4.2.2008, σ. 52.  
( 4 ) ΕΕ L 357 της 31.12.2002, σ. 72.
Δημοσιονομική  και χρηματοοικονομική  διαχείριση  
1. επισημαίνει  με ανησυχία  ότι ο προϋπολογισμός  της κοινής  επιχείρησης  για το οικονομικό  έτος  2010 δεν είχε 
εγκριθεί  έως το τέλος  του προηγούμενου  έτους·  σημειώνει  την απάντηση  της κοινής  επιχείρησης , ότι ο λόγος  
για τον οποίο  ο προϋπολογισμός  του 2010 εγκρίθηκε  τον Ιανουάριο  του 2011 ήταν  ότι το επιχειρησιακό  
μέρος  του προϋπολογισμού  εξαρτάται  από τη δέσμευση  των κρατών  μελών  και στα περισσότερα  κράτη  μέλη  
το ύψος  της δέσμευσης  αυτής  μπορεί  να επιβεβαιωθεί  μόνο  αφού  εγκριθεί  ο εθνικός  προϋπολογισμός·  ζητεί  
από την κοινή  επιχείρηση  και τα συνεισφέροντα  κράτη  μέλη  να συμφωνήσουν  σε χρονοδιάγραμμα  και 
πρακτικές  ρυθμίσεις  για τη γνωστοποίηση  των δεσμεύσεών  τους , ώστε  να είναι  δυνατή  η έγκαιρη  έγκριση  
του προϋπολογισμού  της κοινής  επιχείρησης , και να τηρήσουν  ενήμερη  την αρμόδια  για την απαλλαγή  αρχή  
σχετικά  με το θέμα·  
2. εκφράζει  την ανησυχία  του για το γεγονός  ότι η διάρθρωση  και η παρουσίαση  του προϋπολογισμού  της 
κοινής  επιχείρησης  για το 2010 δεν είναι  σύμφωνες  προς  τα προβλεπόμενα  από τις διατάξεις  των δημο­  
σιονομικών  κανόνων  της κοινής  επιχείρησης·  επισημαίνει  ότι, κατά  την κοινή  επιχείρηση , η διάρθρωση  και η 
παρουσίαση  του προϋπολογισμού  έχουν  στο μεταξύ  προσαρμοστεί  στον  προϋπολογισμό  του 2011 · ζητεί  
από το Ελεγκτικό  Συνέδριο  να διαβεβαιώσει  την αρμόδια  για την απαλλαγή  αρχή  ότι η διάρθρωση  και η 
παρουσίαση  του προϋπολογισμού  της κοινής  επιχείρησης  συμμορφώνονται  τώρα  πλήρως  προς  τους  δημο­  
σιονομικούς  κανόνες  της· 
3. επισημαίνει  ότι, σύμφωνα  με την ετήσια  έκθεση  δραστηριοτήτων  της κοινής  επιχείρησης  για το 2010 ( ΕΕΔ), 
οι πιστώσεις  που διέθεσε  η κοινή  επιχείρηση  για επιχειρησιακές  δαπάνες  ανήλθαν  σε 36 000 000 EUR · 
επισημαίνει  ότι, όσον  αφορά  τις διοικητικές  δαπάνες , η κοινή  επιχείρηση  και η Επιτροπή  συμφώνησαν  την 
ακόλουθη  κατανομή : 
— κοινή  επιχείρηση  και ARTEMISIA: 1 000 000 EUR · 
— Επιτροπή : 1 500 000 EUR · 
επισημαίνει , ωστόσο , ότι οι ανάγκες  της κοινής  επιχείρησης  σε διοικητικές  δαπάνες  έφτασαν  τα 
1 900 000 EUR και ότι, κατά  συνέπεια , η συνεισφορά  της Επιτροπής  περιορίστηκε  σε 935 315,91 EUR · 
4. επισημαίνει  ότι ο τελικός  προϋπολογισμός  της κοινής  επιχείρησης  περιλάμβανε  πιστώσεις  πληρωμών  ύψους  
27 000 000 EUR · επισημαίνει  ότι, με βάση  τους  οριστικούς  ετήσιους  λογαριασμούς  οι πιστώσεις  δεσμεύ­  
τηκαν  σε ποσοστό  99,9 %, αλλά  εκφράζει  τη λύπη  του για το γεγονός  ότι το ποσοστό  εκτέλεσης  ήταν  μόλις  
37,78 % · 
5. εκφράζει  την ανησυχία  του για το χαμηλό  ποσοστό  εκτέλεσης  του προϋπολογισμού  αλλά  και των αντί­  
στοιχων  δραστηριοτήτων  της κοινής  επιχείρησης·  υπογραμμίζει  ότι οι καταθέσεις  σε τραπεζικούς  λογαρια­  
σμούς  στο τέλος  του 2010 ανέρχονταν  συνολικά  σε 16 600 000 EUR, που αναλογεί  στο 60 % των 
διαθέσιμων  πιστώσεων  πληρωμών  για το 2010 · 
Συστήματα  εσωτερικού  ελέγχου  
6. καλεί  την κοινή  επιχείρηση  να υλοποιήσει  όλα τα συστήματά  της στους  τομείς  του εσωτερικού  ελέγχου  και 
των οικονομικών  πληροφοριών , ιδιαίτερα  όσον  αφορά  την επιχειρησιακή  επαλήθευση  των αιτήσεων  για 
επιστροφή  εξόδων , τις διαβεβαιώσεις  που παρέχονται  με τα πιστοποιητικά  των κρατών  μελών  και τη στρα­  
τηγική  των εκ των υστέρων  ελέγχων·  
7. εκφράζει  την ανησυχία  του για το γεγονός  ότι στον  τομέα  της εκ των προτέρων  επαλήθευσης  θεωρούνται  
απολύτως  αξιόπιστα  τα πιστοποιητικά  που παρέχουν  οι εθνικές  αρχές  και δεν διενεργούνται  άλλες  εξακρι­  
βώσεις  για τη διασφάλιση  της νομιμότητας  και κανονικότητας  των δαπανών  που δηλώνουν  οι δικαιούχοι·  
καλεί  την κοινή  επιχείρηση  να καθιερώσει  μηχανισμό  εκ των προτέρων  επαλήθευσης  για την αποφυγή  
σφαλμάτων  και/ή απάτης  στις δηλώσεις  δαπανών·  
8. επισημαίνει  ότι ο εκ των υστέρων  έλεγχος  των αιτήσεων  επιστροφής  εξόδων  στο πλαίσιο  έργων  έχει ανατεθεί  
εξ ολοκλήρου  στα κράτη  μέλη·  θεωρεί , συνεπώς  ότι η κοινή  επιχείρηση  θα αντιμετωπίσει  δυσκολίες  στο να 
διασφαλίσει  την επαρκή  προστασία  των οικονομικών  συμφερόντων  των μελών  της και τη νομιμότητα  και 
κανονικότητα  των υποκείμενων  πράξεων·  ζητεί  από την κοινή  επιχείρηση  να επανεξετάσει  τη στρατηγική  της 
όσον  αφορά  τους  εκ των υστέρων  ελέγχους  των αιτήσεων  για επιστροφή  εξόδων  και να ενημερώσει  την 
αρμόδια  για την απαλλαγή  αρχή  σχετικά  με τον μηχανισμό  που χρησιμοποιείται  για την εξασφάλιση  της 
συμμόρφωσης  προς  το άρθρο  12 του ιδρυτικού  κανονισμού  της (ΕΚ) αριθ . 74/2008 ·EL L 286/308 Επίσημη  Εφημερίδα  της Ευρωπαϊκής  Ένωσης  17.10.2012
9. επισημαίνει  το συμπέρασμα  του Ελεγκτικού  Συνεδρίου , ότι η κοινή  επιχείρηση  διαθέτει  επαρκές  επίπεδο  
ηλεκτρονικής  διακυβέρνησης  και πρακτικής  για το μέγεθος  και την αποστολή  της· υπογραμμίζει , ωστόσο , ότι 
υπάρχουν  καθυστερήσεις  όσον  αφορά  τον κύκλο  στρατηγικού  σχεδιασμού  και εποπτείας  πληροφορικής , τις 
πολιτικές  και τους  κανόνες  ασφάλειας , τη διαχείριση  κινδύνων  πληροφορικής  και τα σχέδια  συνέχισης  των 
δραστηριοτήτων  και ανάκτησης  σε περίπτωση  καταστροφής·  καλεί  την κοινή  επιχείρηση  να διορθώσει  την 
κατάσταση  αυτή  και να υποβάλει  στην  αρμόδια  για την απαλλαγή  αρχή  ενημερωμένα  στοιχεία  σχετικά  με το 
θέμα·  
10. επισημαίνει  ότι ο υπόλογος  της κοινής  επιχείρησης  έχει επικυρώσει  τα χρηματοοικονομικά  και λογιστικά  
συστήματα  (ABAC και SAP) · επισημαίνει , ωστόσο , ότι δεν επικυρώθηκαν  οι υποκείμενες  επιχειρηματικές  
διεργασίες , και ειδικότερα  εκείνη  που αφορά  την παροχή  δημοσιονομικών  πληροφοριών  σχετικά  με την 
επικύρωση  και την πληρωμή  των δηλώσεων  δαπανών  τις οποίες  διαβιβάζουν  οι εθνικές  αρχές . ζητεί  από 
την κοινή  επιχείρηση  να ενημερώσει  την αρμόδια  για την απαλλαγή  αρχή  σχετικά  με την κατάσταση  όσον  
αφορά  την επικύρωση  των υποκείμενων  επιχειρηματικών  διεργασιών·  
Εσωτερικός  έλεγχος  
11. επισημαίνει  ότι οι δημοσιονομικοί  κανόνες  της κοινής  επιχείρησης  δεν έχουν  τροποποιηθεί  ακόμα  ώστε  να 
περιλάβουν  διάταξη  σχετικά  με τις εξουσίες  του εσωτερικού  ελεγκτή  της Επιτροπής  σε σχέση  με τον γενικό  
προϋπολογισμό  στο σύνολό  του·  
12. επισημαίνει , ωστόσο , ότι η Επιτροπή  και η κοινή  επιχείρηση  έχουν  λάβει  μέτρα  προκειμένου  να διασφαλίζεται  
ότι οι αντίστοιχοι  επιχειρησιακοί  ρόλοι  της Υπηρεσίας  Εσωτερικού  Ελέγχου  της Επιτροπής  και της υπηρεσίας  
εσωτερικού  ελέγχου  της κοινής  επιχείρησης  καθορίζονται  με σαφήνεια·  
Πρόσκληση  υποβολής  προτάσεων  και διαπραγμάτευση  έργων  
13. επισημαίνει  ότι, σύμφωνα  με την ΕΕΔ, η πρόσκληση  για υποβολή  προτάσεων  που έκανε  η κοινή  επιχείρηση  το 
2010 δημοσιεύτηκε  στις 26 Φεβρουαρίου  2010 και απέφερε  73 προτάσεις  για ερευνητικά  έργα  στο στάδιο  
της περιγραφής  των έργων , από τα οποία  τα 72 πληρούσαν  τα κριτήρια  επιλεξιμότητας·  επισημαίνει  ότι οι 11 
προτάσεις  που επιλέχτηκαν  κυμαίνονται  σε ύψος  από 45 000 000 EUR έως 3 400 000 EUR, ενώ τέσσερα  
έργα  ύψους  15 000 000 ή μεγαλύτερου  αναλογούν  στο 66 % της συνολικής  επένδυσης·  υπογραμμίζει , 
ωστόσο , ότι, από τα 11 έργα  που είχε αρχικά  εντολή  να διαπραγματευτεί  ο διευθυντής  ένα χρειάστηκε  να 
κηρυχτεί  οριστικά  ανεπιτυχές , με αποτέλεσμα  να περατωθούν  με επιτυχία  οι διαπραγματεύσεις  για 10 έργα  
συνολικά·  
14. επισημαίνει  την καθιέρωση  της έννοιας  του «δείκτη  ωριμότητας » στην  πρόσκληση  του 2010 · κατανοεί  ότι το 
μέσο  αυτό , που αποσκοπεί  στη διευκόλυνση  της περαιτέρω  ανάλυσης , χρησιμοποιήθηκε  στη φάση  της 
περιγραφής  των έργων , για την αξιολόγηση  της υποκειμενικής  ποιότητας  των περιγραφών  έργων  και για 
την παρακολούθηση  του επιπέδου  ωριμότητας  της απόκρισης  της κοινότητας  του ARTEMIS στο πρόγραμμα  
εργασίας·  
15. επισημαίνει , όσον  αφορά  τη διαπραγμάτευση  και την έναρξη  των έργων  Ε & Α, ότι, σύμφωνα  με την ΕΕΔ, 
σημειώθηκε  καθυστέρηση  στην  παράδοση  του « περιβάλλοντος  παραγωγής » για τη διαπραγμάτευση  των 
συμβάσεων  της κοινής  επιχείρησης , λόγω  αλλαγών  στις προτεραιότητες  των υπηρεσιών  της Επιτροπής  που 
είναι  επιφορτισμένες  με τη διαχείριση  των μέσων  πληροφορικής  του 7 ου Προγράμματος  Πλαισίου·  επισημαί­  
νει ότι, κατά  την κοινή  επιχείρηση , η τεχνική  καθυστέρηση  ήταν  υπό έλεγχο , και το πλήρως  λειτουργικό  
περιβάλλον  παραγωγής  αναμενόταν  να παραδοθεί  στα μέσα  Ιανουαρίου  του 2011 · επισημαίνει , ωστόσο , ότι 
τέθηκε  σε λειτουργία , ως προσωρινό  μέτρο  για την πρόληψη  περαιτέρω  καθυστερήσεων  στις διαπραγματεύσεις  
συμβάσεων  της κοινής  επιχείρησης , εφεδρικό  σύστημα  χειρωνακτικής  επεξεργασίας  που θα επέτρεπε  την 
ολοκλήρωση  όλων  των διαπραγματεύσεων  μέσα  στο πρώτο  τρίμηνο  του 2011 ( με την προϋπόθεση  ότι θα 
υπογράφονταν  οι εθνικές  συμβάσεις ), σε περίπτωση  που δεν θα ήταν  ακόμα  έτοιμα  τα μέσα  πληροφορικής·  
16. επισημαίνει  ότι, με βάση  την ΕΕΔ, στο τέλος  του 2010 είχαν  όντως  υπογραφεί  οι συμβάσεις  επιδότησης  για 
τα 13 έργα  της πρόσκλησης  του 2009 και ότι όλα τα έργα  τέθηκαν  σε εφαρμογή·  
17. θεωρεί  θετικό  το γεγονός  ότι η κοινή  επιχείρηση  παρακολούθησε  και εξέτασε  τα έργα  της πρόσκλησης  του 
2008 · παρατηρεί , ωστόσο , ότι η αξιολόγηση  των αποτελεσμάτων  των έργων  συχνά  δεν περιλαμβάνει  αρκετές  
λεπτομέρειες  ώστε  να είναι  δυνατή  η εκτίμηση  της απόδοσής  τους·  επισημαίνει , ιδιαίτερα , ότι τα αποτελέ­  
σματα  των έργων  CHARTER, eDIANA, SYSMODEL, iLAND, INDEXYS, CHESS και CESAR χαρακτηρίζο­  
νται απλώς  «θετικά »· ζητεί  από την κοινή  επιχείρηση  να αναπτύξει  και να εφαρμόσει  ακριβέστερους  δείκτες  
απόδοσης  για τη μελλοντική  παρακολούθηση  και εξέταση  των έργων·EL 17.10.2012 Επίσημη  Εφημερίδα  της Ευρωπαϊκής  Ένωσης  L 286/309
Επιδόσεις  
18. επισημαίνει  ότι, σύμφωνα  με την ετήσια  έκθεση  δραστηριοτήτων  της κοινής  επιχείρησης , στις 16 Δεκεμβρίου  
2010 δημοσιεύτηκε  η έκθεση  της Επιτροπής  σχετικά  με την πρώτη  αξιολόγηση  των κοινών  τεχνολογιών  
πρωτοβουλιών  ARTEMIS και ENIAC · 
19. υπογραμμίζει  ότι στην  προσωρινή  αξιολόγηση  διατυπώνονται  τρεις  συστάσεις  προς  την κοινή  επιχείρηση : 
— για να αντιμετωπίσει  το πρόβλημα  της αθέμιτης  εκμετάλλευσης , η κοινή  επιχείρηση  πρέπει  να καθιερώσει  
σύστημα  στο οποίο  όλοι  οι δικαιούχοι  που δεν είναι  μέλη  θα καταβάλλουν  ποσοστό  της συνεισφοράς  
τους  στην  Ένωση  ως τέλος  έναντι  του κόστους  της κοινής  επιχείρησης·  
— οι διαδικασίες  αξιολόγησης  και επιλογής  θα πρέπει  να τροποποιηθούν  προκειμένου  το φάσμα  των υπο­  
στηριζόμενων  έργων  να ανταποκρίνεται  καλύτερα  στους  στρατηγικούς  ευρωπαϊκούς  στόχους  του προ­  
γράμματος·  
— τα κράτη  μέλη  και οι φορείς  εκπροσώπησης  του κλάδου  θα πρέπει  να συνεργαστούν  στην  καθιέρωση  
διαδικασιών  με βάση  τις οποίες  οι δυνητικοί  συμμετέχοντες  στην  υποβολή  προτάσεων  θα μπορούν  να 
λαμβάνουν  έγκαιρα  και με τρόπο  εποικοδομητικό  απαντήσεις  σχετικά  με τις προοπτικές  υποστήριξής  τους·  
ζητεί  από την κοινή  επιχείρηση  να ενημερώσει  την αρμόδια  για τον προϋπολογισμό  αρχή  σχετικά  με τα μέτρα  
που έλαβε  σε συνέχεια  των συμπερασμάτων  της πρώτης  ενδιάμεσης  αξιολόγησης·  
20. επισημαίνει  την πρόταση  της Επιτροπής  σχετικά  με τη θέσπιση  του ειδικού  προγράμματος  για την εκτέλεση  
του προγράμματος  «Ορίζοντας  2020» — το πρόγραμμα -πλαίσιο  για την έρευνα  και την καινοτομία  (2014- 
2020)— που προσφέρει  τη δυνατότητα  συνδυασμού  των κοινών  επιχειρήσεων  Artemis και ENIAC σε μία 
πρωτοβουλία  και τη δυνατότητα  για σύσταση  κοινών  επιχειρήσεων  στο πλαίσιο  της εκτέλεσης  του τμήματος  
«κοινωνιακές  προκλήσεις » του « Ορίζοντα  2020» · ζητεί  από την Επιτροπή  να τηρεί  την αρμόδια  για την 
απαλλαγή  αρχή  ενήμερη  σχετικά  με το θέμα·  
Έλλειψη  συμφωνίας  φιλοξενίας  με το κράτος  υποδοχής  
21. επαναλαμβάνει  ότι η κοινή  επιχείρηση  θα πρέπει  να συνάψει  σύντομα  συμφωνία  φιλοξενίας  με το Βέλγιο  όσον  
αφορά  τη στέγαση  σε γραφεία , τα προνόμια  και τις ασυλίες , και τη λοιπή  στήριξη  που πρέπει  να προσφέρει  το 
Βέλγιο  στην  κοινή  επιχείρηση , όπως  προβλέπεται  από τον ιδρυτικό  κανονισμό  της (ΕΚ) αριθ . 74/2008 · 
Παρατηρήσεις  οριζόντιου  χαρακτήρα  σχετικά  με τις κοινές  επιχειρήσεις  
22. υπογραμμίζει  ότι η Επιτροπή  έχει συστήσει  ως τώρα  επτά  κοινές  επιχειρήσεις  με βάση  το άρθρο  187 της 
Συνθήκης  για τη λειτουργία  της Ευρωπαϊκής  Ένωσης·  επισημαίνει  ότι έξι κοινές  επιχειρήσεις  (IMI, ARTEMIS, 
ENIAC, CLEAN SKY, FCH και ITER-F4E) εντάσσονται  στον  τομέα  της έρευνας  και υπάγονται  στις γενικές  
διευθύνσεις  RTD και INFSO της Επιτροπής , ενώ μία, επιφορτισμένη  με την ανάπτυξη  του νέου  συστήματος  
διαχείρισης  εναέριας  κυκλοφορίας  (SESAR), εντάσσεται  στον  τομέα  των μεταφορών , οι δραστηριότητες  του 
οποίου  εποπτεύονται  από την ΓΔ MOV Ε· 
23. επισημαίνει  ότι οι συνολικοί  ενδεικτικοί  πόροι  που κρίνονται  αναγκαίοι  για τις κοινές  επιχειρήσεις  για το 
διάστημα  ύπαρξής  τους  ανέρχονται  σε 21 793 000 000 EUR · 
24. επισημαίνει  ότι η συνολική  συνεισφορά  της Ένωσης  που κρίνεται  αναγκαία  για τις κοινές  επιχειρήσεις  για το 
διάστημα  ύπαρξής  τους  ανέρχεται  σε 11 489 000 000 EUR · 
25. επισημαίνει  ότι, για το οικονομικό  έτος  2010, η συνολική  συνεισφορά  της Ένωσης  στον  προϋπολογισμό  των 
κοινών  επιχειρήσεων  ήταν  505 000 000 EUR · 
26. ζητεί  από την Επιτροπή  να υποβάλλει  κάθε  χρόνο  στην  αρμόδια  για την απαλλαγή  αρχή  συγκεντρωτικά  
στοιχεία  για τη συνολική  ετήσια  χρηματοδότηση  κάθε  κοινής  επιχείρησης  από τον γενικό  προϋπολογισμό  της 
Ένωσης , προκειμένου  να εξασφαλίζονται  διαφάνεια  και σαφήνεια  όσον  αφορά  τη χρήση  των ενωσιακών  
κονδυλίων  και να ανακτηθεί  η εμπιστοσύνη  των ευρωπαίων  φορολογουμένων·EL L 286/310 Επίσημη  Εφημερίδα  της Ευρωπαϊκής  Ένωσης  17.10.2012
27. εκφράζει  την ικανοποίησή  του για την πρωτοβουλία  της κοινής  επιχείρησης  ARTEMIS να περιλάβει  στην  
ετήσια  έκθεση  δραστηριοτήτων  της πληροφορίες  για την παρακολούθηση  και την αξιολόγηση  των τρεχόντων  
σχεδίων  της· πιστεύει  ότι την πρακτική  αυτή  θα πρέπει  να την ακολουθήσουν  και οι άλλες  κοινές  επιχειρήσεις·  
28. υπενθυμίζει  ότι οι κοινές  επιχειρήσεις  είναι  συμπράξεις  δημόσιου  και ιδιωτικού  τομέα , και κατά  συνέπεια  είναι  
αλληλένδετα  τα δημόσια  και τα ιδιωτικά  συμφέροντα·  θεωρεί  ότι στο συγκεκριμένο  πλαίσιο  το ενδεχόμενο  
σύγκρουσης  συμφερόντων  δεν θα πρέπει  να αποκλείεται , αλλά  να αντιμετωπίζεται  κατάλληλα·  καλεί , συνεπώς , 
τις κοινές  επιχειρήσεις  να ενημερώσουν  την αρμόδια  για την απαλλαγή  αρχή  σχετικά  με τους  μηχανισμούς  
επαλήθευσης  που έχουν  περιλάβει  στις δομές  τους  για την κατάλληλη  διαχείριση  και πρόληψη  των συγκρού­  
σεων  συμφερόντων·  
29. επισημαίνει  ότι με αξιοσημείωτη  εξαίρεση  την κοινή  επιχείρηση  για τον ITER και την ανάπτυξη  της πυρηνικής  
σύντηξης , οι κοινές  επιχειρήσεις  είναι  σχετικά  μικρές  σε μέγεθος  και γεωγραφικά  περιορισμένες·  πιστεύει , 
επομένως , ότι θα πρέπει  να χρησιμοποιούν  από κοινού  τους  πόρους  τους , όπου  είναι  δυνατόν·  
30. ζητεί  από το Ελεγκτικό  Συνέδριο  να αναφέρει  στην  αρμόδια  για την απαλλαγή  αρχή  ποια  συνέχεια  δόθηκε  
στις παρατηρήσεις  του για καθεμιά  από τις κοινές  επιχειρήσεις  στις αντίστοιχες  εκθέσεις  για τους  ετήσιους  
λογαριασμούς  τους  για το οικονομικό  έτος  2011 · 
31. ζητεί  από το Ελεγκτικό  Συνέδριο  να του υποβάλει , μέσα  σε εύλογη  προθεσμία , ειδική  έκθεση  σχετικά  με την 
προστιθέμενη  αξία  που προσφέρει  η σύσταση  των κοινών  επιχειρήσεων , όσον  αφορά  την αποτελεσματική  
εκτέλεση  των ενωσιακών  προγραμμάτων  έρευνας , ανάπτυξης  τεχνολογίας  και επίδειξης·  επισημαίνει  ακόμα , ότι 
η έκθεση  αυτή  θα πρέπει  να περιλαμβάνει  εκτίμηση  της αποτελεσματικότητας  της σύστασης  των κοινών  
επιχειρήσεων .EL 17.10.2012 Επίσημη  Εφημερίδα  της Ευρωπαϊκής  Ένωσης  L 286/311